EURAN YHTEISKOULU

**VALINNAISAINEOPAS**

LUKUVUOSILLE 2023 – 2024 JA 2024 – 2025



**Hyvät seitsemäsluokkalaiset ja heidän huoltajansa**

Euran yhteiskoulun seitsemäsluokkalaiset noudattavat seuraavaa opetussuunnitelmaan perustuvaa tuntijakoa:

- 8. luokalla on yhteisiä aineita 24 vuosiviikkotuntia ja valinnaisia aineita 6 vuosiviikkotuntia
- 9. luokalla on yhteisiä aineita 24 vuosiviikkotuntia ja valinnaisia aineita 6 vuosiviikkotuntia

Euran yhteiskoulun tuntijaon pohjana on valtioneuvoston hyväksymä kaikille yhteisten oppiaineiden vähimmäistuntimäärä. Valinnaisaineet arvioidaan numeroin lukuun ottamatta kahdeksannella luokalla valittavia yhdeksännen luokan yhden vuosiviikkotunnin valinnaisaineita.

Seitsemännellä luokalla oppilas valitsee valinnaisaineita seuraavasti:
- yhden taito- ja taideaineen valinnaisaineen, jota opiskellaan sekä kahdeksannella että yhdeksännellä luokalla kaksi kurssia (palkki 1)
- yhden valinnaisen aineen, jota opiskellaan sekä kahdeksannella että yhdeksännellä luokalla kaksi kurssia (palkki 2)
- yhden valinnaisaineen, jota opiskellaan kahdeksannella luokalla kaksi kurssia (palkki 3)

Valinnaisaineiden kurssit 1 ja 2 ovat kahdeksannen luokan kursseja, kurssit 3 ja 4 opiskellaan yhdeksännellä luokalla.

Valinnaisaineoppaassa esitellään kaikki nyt tarjottavat valinnaisaineet. Valinnaisaineopas käydään läpi koulussa. Lisäksi valinnaisaineista saa tietoa oppiaineiden opettajilta sekä opinto-ohjaajilta.

Valinta tehdään Wilman lomakkeella huoltajatunnuksilla. Mikäli tarvitsette apua, opinto-ohjaaja auttaa valintalomakkeen täyttämisessä. Olettehan yhteydessä suoraan heihin. Wilman etusivulta saat tilattua uuden salasanan unohtuneen tilalle. Mikäli tunnuksia ei ole ollenkaan, ne saa koulun kansliasta.

Mikään valinnaisaine ei ole edellytys jatko-opinnoille.

Valinta sekä varavalinnat kannattaa harkita tarkkaan. Mikäli ainetta ei valita tarpeeksi, siitä ei muodosteta ryhmää ja silloin otetaan käyttöön varavalinnat. Ryhmien muodostamisen jälkeen valintoja ei vaihdeta.

Yhteystiedot:

kanslia, puh. 044 422 4752

Maria Kares, opo 7 B, D ja F, puh. 044 422 4774

Pekka Järvinen, opo 7 A, C, E, G ja elu, puh. 044 422 4764

j

|  |  |  |  |
| --- | --- | --- | --- |
| **EURAN YHTEISKOULUN TUNTIJAKO 1.8.2017 ALKAEN** |  |  |  |
|  |  |  |  |  |  |
|  |  | 7. | 8. | 9. | yht. |
|  |  |  |  |  |  |
| AI | Äidinkieli ja kirjallisuus | 3 | 4 | 3 | 10 |
| ENA | A1-kieli englanti | 2 | 2 | 3 | 7 |
| RUB | B1-kieli ruotsi | 1 | 2 | 1 | 4 |
| MA | Matematiikka | 3 | 4 | 4 | 11 |
| BI | Biologia  | 1 | 1 | 2 | 4 |
| GE | Maantieto | 1 | 1 | 1 | 3 |
| FY  | Fysiikka  | 1 | 1 | 1,5 | 3,5 |
| KE | Kemia | 1 | 1 | 1,5 | 3,5 |
| TT | Terveystieto | 1,5 | 1,5 |  | 3 |
| UE | Uskonto ja elämänkatsomustieto | 1 | 1 | 1 | 3 |
| HI  | Historia  | 2 | 2 |  | 4 |
| YH | Yhteiskuntaoppi |  |  | 3 | 3 |
| MU | Musiikki | 2 |  |  | 2 |
| KU | Kuvataide | 2 |  |  | 2 |
| TN/TS | Käsityö | 3 |  |  | 3 |
| LP/LT | Liikunta | 2 | 3 | 2 | 7 |
| KO | Kotitalous | 3 |  |  | 3 |
| OP | Oppilaanohjaus | 0,5 | 0,5 | 1 | 2 |
|  | Taito- ja taideaineet valinnainen |  | 2 | 2 | 4 |
|  | Valinnaiset aineet |  | 4 | 4 | 8 |
|  |  |  |  |  |  |
| Yhteensä  | **30** | **30** | **30** |  |

**TAITO- JA TAIDEAINEIDEN VALINNAISET palkki 1**

**Kotitalous**

Kurssi 1 Harjoitellaan ruoanvalmistustaitoja käyttäen erilaisia ruoanvalmistusmenetelmiä ja ruoka-aineita. Valmistetaan taloudellisia arkiruokia ja leivonnaisia. Tutustutaan mausteisiin. Valmistetaan suomalaisia perinneruokia ja –leivonnaisia.

Kurssi 2 Harjoitellaan ateriasuunnittelun taitoja ja suunnitellaan ateriakokonaisuuksia. Kerrataan terveellistä ravitsemusta. Valmistetaan juhlaleivonnaisia ja kerrataan leivontaa. Toteutetaan vaihtelevasti vuodenajan ja kodin juhlia.

Kurssi 3 Syvennetään ruoanvalmistus- ja leivontataitoja käyttäen erilaisia ruoanvalmistusmenetelmiä ja eri ruoka-aineita. Perehdytään erityisruokavalioihin. Toteutetaan vuodenajan ja kodin juhlia.

Kurssi 4 Perehdytään ulkomaiseen ruokakulttuuriin ja valmistetaan niihin liittyen ruokia ja leivonnaisia. Oppilaiden omien aterioiden suunnittelua, kustannuslaskentaa, aterioiden toteutusta ja niiden arviointia

**Kuvataide**

Kuvat auttavat hahmottamaan ympäröivää maailmaa ja ymmärrystä omasta itsestä myös sellaisella tavalla, jolle ei löydy sanoja, vaikka sanojakin tarvitaan. Niillä analysoidaan ja tulkitaan kuvia.

Kurssi 1 Kuvien pitkät vuosisadat

Tutkitaan kuvallista historiaa piirtämällä ja maalaamalla ja muotoilemalla.

Kurssi 2 Kuvataiteen ismejä eli erilaisia tyylilajeja

Valokuvauksen yleistyminen muutti perinteistä kuvantekoa. Perehdytään näihin uudempiin kuvien näkemisen ja tekemisen tapoihin tekemällä omia versioita mallikuvista ja ideoimalla uusia kuvia näillä tavoilla.

Kurssi 3 Kuvia eri kulttuureista

Euroopan ulkopuolisissa kulttuureissa on kullekin alueelle tyypillisiä piirteitä. Kun huomaamme mitä eroavuuksia tai yhtäläisyyksiä maapallon eri alueiden kuvallisessa kulttuurissa on, voimme paremmin ymmärtää myös oman alueemme kuvakulttuuria. Jäljitellään muutaman eri kulttuurialueen kuvia omissa töissä.

Kurssi 4 Tämän päivän kuvia

Varhaisemmat tekniikat ja tyylit ovat käytössä edelleen tämän päivän kuvissa. Tutkaillaan tämän päivän taidetta ja ideoidaan omia kuvia, tai valitaan jokin teema ja tuotetaan kuvallinen tutkielma siitä.

**Käsityö**

Kurssi 1 Kolmiulotteiset tuotteet
Opetellaan käyttämään suunnitteluohjelmia (esim. 3D-ohjelmat, kirjontaohjelmat) ja kirjontakonetta.
Verhoillaan itse tehty puu- tai metallituote kankaalla.

Kurssi 2 Kuviointi
Opetellaan laserleikkausta ja 3D-tulostusta.
Valmistetaan omavalintaisia käsityötuotteita.

Kurssi 3 Valo
Valmistetaan joko kovista tai pehmeistä materiaaleista esineitä, joihin liitetään valotekniikkaa.

Kurssi 4 Projekti
Toteutetaan isompi kokonaisuus (ryhmätyönä tai yksin) aiemmin opittuja tekniikoita syventäen.

**Musiikki**

Jatketaan musiikin tietojen ja taitojen kartuttamista seitsemännellä luokalla opitun pohjalta. Valinnaisessa musiikissa kappaleita ja aiheita valitaan oppilaiden omien toiveiden, kiinnostuksenkohteiden ja taitotason mukaan. Syvennytään laulamiseen ja soitetaan mm. ukulelea, kitaraa ja pianoa. Kuunnellaan monipuolisesti musiikkia. Tutustutaan konemusiikkiin sekä erilaisiin musiikkityyleihin meiltä ja maailmalta, ennen ja nyt. Vieraillaan konsertissa ja valmistellaan oma musiikkiesitys.

Kurssi 1 Minä ja musiikki

Musiikki yhdistää ja toimii toisaalta yksilöllisen erottautumisen välineenä. Kurssilla pohditaan omaa suhdetta musiikkiin ja sitä, mikä on itselle tärkeää musiikissa. Kuunnellaan musiikkia oppilaiden toiveiden mukaan. Tutustutaan oman äänen luontevaan käyttöön ja etsitään omia vahvuuksia musiikin eri osa-alueilla: soittajana, laulajana, kuuntelijana, luovana tekijänä. Kerrataan nuottikirjoituksen perusteita

Kurssi 2 Musiikkia meiltä ja maailmalta

Tutustutaan monipuolisesti suomenkieliseen ja englanninkieliseen pop-musiikkiin menneiltä vuosikymmeniltä tähän päivään asti kuunnellen, laulaen ja musisoiden. Avataan korvia myös itselle vieraammille musiikin tyylilajeille ja muiden maiden musiikkikulttuureille. Vieraillaan mahdollisuuksien mukaan konsertissa ja/tai osallistutaan musiikkiesitykseen.

Kurssi 3 Musiikkia ja suuria tunteita

Musiikilla voi viestiä tunteita. Se antaa lisää potkua päivään tai saa meidät itkemään. Kuunnellaan ja soitetaan kappaleita, joissa on erilaisia tunteita: iloa, surua, vihaa, rakkautta… Tutustutaan musiikin tulkinnan moniin mahdollisuuksiin, kuten tempon, dynamiikan ja sointivärien muunteluun. Pohditaan musiikin tehtäviä elokuvissa, teatterissa, televisiossa ja peleissä. Katsotaan musiikkiaiheinen elokuva.

Kurssi 4 Musiikki arjessa ja juhlassa

Syvennetään edelleen kunkin omaa musiikillista osaamista. Kurssiin kuuluu henkilökohtainen soitto- tai laulunäyte, josta opettaja antaa palautetta. Tutustutaan muusikon ammattiin ja musiikkikoulutuksen polkuihin. Käydään läpi tekijänoikeuksien suojaa ja sen tarkoitusta. Mietitään musiikin merkitystä osana perinteitä ja juhlia. Vieraillaan mahdollisuuksien mukaan konsertissa ja/tai osallistutaan musiikkiesitykseen.

**KAHDEN VUOSIVIIKKOTUNNIN VALINNAISAINEET 8. JA 9. LUOKALLE palkki 2**

**B2-kieli: ranska**

Ranskaa opiskellaan valinnaisaineena yhteensä neljä kurssia 8. ja 9. luokilla. Kielen oppimisen lisäksi tunneilla käydään läpi laajasti kulttuuritietoutta koko ranskankielisestä maailmasta. Opiskelussa painottuu puheen tuottaminen ja ymmärtäminen. Tehdään paljon pari- ja ryhmätöitä. Kirjan materiaalin lisäksi hyödynnetään musiikkia, elokuvia / videopätkiä, internetiä ja mahdollisesti myös lukion kielistudiota.

Kurssi 1 Kielenoppiminen perustuu yksinkertaisiin viestintätilanteisiin kuten tervehtiminen, itsensä ja oman perheen esittely, kahvilassa asioiminen.

Kurssi 2 Aihealueina mm. ranskalainen koti, kodin kuvaileminen, urheilu, sää.

Kurssi 3 Keskitytään Pariisiin ja sen nähtävyyksiin, opitaan koulusanastoa, ostostilanteita sekä ilmaisemaan mielipiteitä ja mieltymyksiä.

Kurssi 4 Tutustutaan matkustussanastoon ja opetellaan esim. tien kysymistä ja neuvomista, Euroopan maiden ja kaupunkien nimiä ranskaksi.

**B2-kieli: saksa**

Saksaa opiskellaan valinnaisaineena yhteensä neljä (4) kurssia, 8. luokalla kaksi (2) kurssia ja 9. luokalla kaksi (2) kurssia.

Kaikilla kursseilla opiskellaan saksan kielen perussanastoa ja perusrakenteita. Pääpaino on arkielämän yleisissä viestintätilanteissa, ääntämisessä, puheen ja tekstin tuottamisessa ja ymmärtämisessä. Kursseilla tehdään pari- ja ryhmätöitä.

Lisäksi kursseilla tutustutaan saksankielisen Keski-Euroopan kulttuuriin, tapoihin, historiaan ja nykypäivään mm. musiikin, TV-ohjelmien ja muiden välineiden avulla.

Kurssien aihepiirit ovat seuraavat:

Kurssi 1Tutustuminen saksankieliseen kulttuurialueeseen, saksan äänteet, toivotuksia, itsestä ja toisesta kertominen, vapaa-ajasta kertominen, perusluvut.

Kurssi 2Kouluaineista ja koulustakertominen, sään kuvailu, kellonajat, ravintolassa asioiminen, lisää kohteliaita toivotuksia.

Kurssi 3Voinnin tiedustelu ja terveydestä kertominen, tien kysyminen ja neuvominen, hotellissa asiointi.

Kurssi 4 Vaatekaupassa ja ravintolassa asioiminen. Lisäksi kerrataan aiemmilla kursseilla opittuja asioita mm. jatko-opintoja ajatellen.

**Bändi- ja laulukurssi**

Laulaminen on hauskaa! Kurssilla lauletaan monipuolisesti koti- ja ulkomaisia kappaleita oppilaiden taitotason ja toiveiden mukaan. Kerrataan äänenkäytön perusteita, tehdään ääniharjoituksia ja kokeillaan moniäänistä laulua sekä harjoitellaan mikrofonin käyttöä. Mahdollisuus saada henkilökohtaista palautetta ja ohjausta äänenkäytössä

Bändi pystyyn! Kerrataan ja syvennetään tieto- ja taitopohjaa bändisoittimien, kuten kitaran, basson, rumpusetin ja kosketinsoittimien soitossa. Käydään läpi bändissä laulamisen ja mikrofonin käytön perustekniikkaa. Harjoiteltavia kappaleita valitaan monipuolisesti eri tyylilajeista ja eri vuosikymmeniltä.

Kurssi 1 Osaksi bändiä
Bändisoitossa on osattava kuunnella muita ja antaa jokaiselle oma tilansa. Muodostetaan bändi. Tutustutaan lähemmin bändisoittimiin, kuten kitaraan, bassoon, rumpusettiin ja kosketinsoittimiin. Harjoitellaan mikrofonin oikeaa käyttöä ja syvennetään lauluteknisiä taitoja. Pohditaan eri soitinten rooleja bändissä ja kokeillaan erilaisia sovituksia harjoiteltavista kappaleista.

Kurssi 2 Bändisoiton käytäntöä
Jatketaan ensimmäisen kurssin sisältöjen mukaisesti. Lisäksi opetellaan selkeiden sointulappujen tekoa ja PA-mikserin käyttöä sekä valmistellaan live-esitys tai tehdään oma äänite.

Kurssi 3 Suomalaisia bändibiisejä
Jatketaan kurssien 1-2 sisältöjen mukaisesti, keskittyen kotimaiseen musiikkiin.

Kurssi 4 Ulkomaisia bändibiisejä
Jatketaan kurssien 1-2 sisältöjen mukaisesti, keskittyen englanninkieliseen musiikkiin.

**Liikunta**

Kurssi 1 Syvennetään opittuja taitoja ja liikutaan monipuolisesti. Kurssin sisällöissä huomioidaan oppilaiden omat mielenkiinnon kohteet ja vuodenaikojen tarjoamat mahdollisuudet. Kurssilla harjoitellaan, pelaillaan ja tutustutaan myös sellaisiin liikuntamuotoihin, joita perusliikunnassa ei päästä toteuttamaan.

Kurssi 2 Jatketaan edellisen kurssin asioita.

Kurssi 3 Jatketaan 8. vuosiluokalla aloitettuja liikunnan muotoja ja syvennytään mielenkiintoisimpiin lajeihin oppilaiden toiveet ja vuodenajat huomioiden.

Kurssi 4 Jatketaan edellisen kurssin asioita.

**Luontokurssi**

Tutustutaan Suomen luonnon monipuolisuuteen ja ihmeellisyyteen ilman oppikirjaa. Kurssilla vaaditaan aktiivista työskentelyotetta ja oppilaan oma innostus ja kiinnostus aiheisiin on merkittävässä roolissa. Kurssien järjestys voi muuttua ja sisältö voi hieman myös vaihdella oppilaiden omien kiinnostuksien mukaan.

Kurssi 1 Retki- ja harrastuskurssi

* puutarha
* Kalastus
* retket ulos luokasta

Kurssi 2 Eläimet

* Hyötyeläimet
* lemmikkieläimet

Kurssi 3 Tutkimuskurssi

* Luonnontarkkailu/mittaukset
* laborointi

Kurssi 4 Metsät

* metsän kiertokulku
* suot

**Kuvismix**

Ajatuksemme muotoutuvat yleensä sanoista ja mielikuvista. Mielikuvat syntyvät monenlaisista kokemuksista ja havainnoista. Tässä kurssikokonaisuudessa omien kokemusten ja omien mielikuvien avulla kuvitellaan ja suunnitellaan erilaisia kuvallisia ratkaisuja ja toteutetaan niitä eri tekniikoin.

Kurssi 1 Kollaasi

Tämä on leikkaa liimaa –tekniikka, jossa erilaisia kuvia tai erilaisia materiaaleja yhdistetään yhdeksi kokonaisuudeksi.

Kurssi 2 Piirustus

Taidegrafiikassa kuva tehdään kuva peilikuvana painolaatalle ja se mahdollistaa sen, että kuvaa voi monistaa paperille tai kankaalle. Käyttögrafiikkaa on muun muassa julisteiden suunnittelu. Tietokonegrafiikassa muokataan valimista kuva-ainesta tai tuotetaan ihan uusi kuva.

Kurssi 3 Grafiikka

Painotyössä kuva tehdään peilikuvana laatalle, jolle sitten levitetään väriä ja kuva painetaan paperille tai kankaalle. Näin tehdään taidegrafiikassa. Käyttögrafiikkaa on julisteissa ja kuvituksissa. Tietokonegrafiikassa tuotetaan kuva valmiista kuva-aineksesta tai tehdään alusta lähtien uusia kuvia.

Kurssi 4 Muotoilu

Muotoilussa syntyy teos, mikä on moniulotteinen kokonaisuus, jota voi katsella joka puolelta. Materiaaleina voi olla muun muassa tikut, pahvit, paperi, paperimassa, jne.

**Palloilukurssi**

Kurssi 1 Kurssilla tutustutaan ja syvennytään monipuolisesti erilaisiin pallopeleihin vuodenaikojen mukaan. Kurssin aikana harjoitellaan ja pelataan niin tuttuja kuin vieraampiakin pallopelejä. Saatetaanpa kurssin aikana kehittää joitain uusiakin pallopelejä. Tarkempi kurssisisältö muodostetaan yhdessä ryhmän kanssa.

Kurssi 2 Jatketaan edellisen kurssin asioita.

Kurssi 3 Syvennetään 8. vuosiluokalla opittuja pallopelitaitoja oppilaiden toiveet ja vuodenajat huomioiden.

Kurssi 4 Jatketaan edellisen kurssin asioita.

**Taloustaito**

Taloustaito-kurssien tavoitteena on syventää oppilaan taloudellista osaamista ja ymmärrystä sekä kehittää valmiuksia mm. sijoittamiseen ja yritystoimintaan. Kurssilla toimitaan ilman oppikirjaa ja kurssin luonteeseen kuuluu toiminnallisuus monin eri tavoin.

Kurssi 1 Oma taloudenhallinta ja rahan käyttö

Kurssilla selvitetään mitä raha oikeasti on ja miten raha syntyy. Tutustumme pankkien toimintaan, erilaisiin maksutapoihin ja oman talouden hoitamiseen. Lisäksi opimme, kuinka raha voidaan laittaa kasvamaan sijoittamisen ja säästämisen avulla.

Kurssi 2 Kuluttaminen ja kaupankäynti

Kurssilla tutustumme kaupankäynnin eri tapoihin ja opimme, miten eri tuotteiden ja palveluiden hinnat oikeasti muodostuvat. Perehdymme myös tärkeisiin kuluttajan oikeuksiin sekä vastuisiin. Harjoittelemme mainontaa ja viestintää nykyaikaisin menetelmin.

Kurssi 3 Erilaiset kulttuurit ja talous

Kurssilla tutustutaan erilaisiin kulttuureihin ja pohditaan kulttuurin vaikutusta taloudelliseen toimintaan. Lisäksi perehdytään matkailun erilaisiin mahdollisuuksiin ja matkailun merkitykseen taloudellisessa toiminnassa.

Kurssi 4 Oma yritys ja yrittäjämäinen toiminta

Kurssilla perustetaan oma yritys. Tutustutaan erilaisiin yritysmuotoihin, pohditaan omaa liike-ideaa ja suunnitellaan omalle yritykselle liiketoiminta-, mainonta- ja toimitilasuunnitelma. Kurssilla opitaan lisäksi yrittäjämäistä toimintaa, josta on hyötyä omassa elämässä.

**Tekninen työ**

Kurssi 1 Puutyökurssi

* puun koneellinen työstö
* perehtyminen liitostekniikoihin
* työturvallisuuteen oppiminen
* edellä mainittujen taitojen avulla toteutetaan kurssityö

Kurssi 2 Metallityökurssi

* harjaannutaan mig-hitsaukseen ja opetellaan tig-hitsausta
* opitaan metallin työstöä
* perehdytään työturvallisuuteen tulitöissä
* edellä mainittujen taitojen avulla toteutetaan kurssityö

Kurssi 3 Oma projektikurssi 1

* kurssin aikana toteutetaan omavalintainen työ aikaisemmilla kursseilla opittujen taitojen ja tietojen avulla

Kurssi 4 Oma projektikurssi 2

* kurssin aikana toteutetaan omavalintainen työ aikaisemmilla kursseilla opittujen taitojen ja tietojen avulla

 **Tekstiilityö**

Kurssi 1 Lankatekniikat

Tutustutaan erilaisiin lankatekniikoihin. Neulotaan (käsin tai neulurilla) tai virkataan valinnan mukaan vaatteita, asusteita ja sisustustekstiileitä. Opetellaan käyttämään myös neuleensuunnitteluohjelmaa.

Kurssi 2 Kankaan kuviointi

Kirjotaan oman valinnan mukaan tekstiilejä joko käsin tai koneella. Opetellaan käyttämään myös kirjontaohjelmaa ja kirjontakoneita.

Kankaanpainantaa ja -maalausta.

Kurssi 3 Lasten vaatetus ja pukeutuminen

Opetellaan käyttämään saumuria monipuolisesti.

Tutustutaan eri-ikäisten lasten vaatetukseen. Valmistetaan vauvalle vaate tai asukokonaisuus. Tekniikka vapaa.

Kurssi 4 Vaatetus ja pukeutuminen

 Ommellaan asukokonaisuus itselle.

Lisäksi kankaankudontaa, jota voi olla millä kurssilla tahansa.

**Tietotekniikka**

Kurssi 1 Opitaan perusasioita seuraavista aiheista: käyttöjärjestelmät, tekstinkäsittely, tietoliikenne, internet, ohjelmointi, kuvankäsittely.

Kurssi 2 Harjoitellaan kotisivujen tekemistä. Haetaan internetistä erilaista tietoa, muokataan sitä ja käytetään hyväksi esityksissä. Käytetään erilaisia ohjelmia ja sovelluksia.

Kurssi 3 Käydään läpi perusasioita seuraavista aiheista: kuvankäsittely, taulukkolaskenta, ohjelmointi, tekstinkäsittely, kymmensormijärjestelmän alkeet. Opetellaan esityksien tekemistä erilaisilla ohjelmilla. Käytetään erilaisia ohjelmia ja sovelluksia.

Kurssi 4 Syvennetään ja kerrataan edellä esitettyjä asioita.

**KAHDEN VUOSIVIIKKOTUNNIN VALINNAISAINEET KAHDEKSANNELLE LUOKALLE palkki 3**

**Kuntoliikunta**

Kurssi 1 Olet jo aktiiviliikkuja. Haluat asettaa itsellesi tavoitteen, edetä sen mukaisesti ja parantaa fyysisen toimintakyvyn osa-alueita. Jos valitset kurssin, varaudu hikoilemaan ja hengästymään.

Kurssi 2 Syvennämme opittuja asioita ja jatkamme kunnon kohottamista

**Laulukurssi, tunteiden ilmaiseminen äänillä**

Kaiken ei tarvitse olla täydellistä

Voit valita biisin vapaasti

Itseluottamusta äänestä,

Yhteisöllisyyden tunne

Laulaminen stressivapaana alueena – Ei huolen häivää

Lääketieteellisesti todistettu stressin lievittäjä

Auttaa hengittämään ja rentouttamaan lihakset

Sporttinen motivaattori verenkierrolle ja keskittymiskyvylle

Aivojen välittäjäaineet ja onnellisuushormonit aktivoituvat

Ja muuten: Vuonna **2015** julkaistiin **tutkimus**, jossa käsiteltiin **jäänmurtajaefektiä**, jossa laulamisella todettiin olevan positiivinen vaikutus **ihmisten välisiin suhteisiin**

Laulaminen on hauskaa! Kurssilla lauletaan monipuolisesti koti- ja ulkomaisia kappaleita oppilaiden taitotason ja toiveiden mukaan. Kerrataan äänenkäytön perusteita, tehdään ääniharjoituksia ja kokeillaan moniäänistä laulua sekä harjoitellaan mikrofonin käyttöä. Mahdollisuus saada henkilökohtaista palautetta ja ohjausta äänenkäytössä

Kurssi 1 Laulamisen perusteet

Käydään läpi äänenkäytön perusteita ja tehdään ääniharjoituksia. Lauletaan monipuolisesti erityylisiä kappaleita. Kuunnellaan erilaisia laulajia. Lähdetään liikkeelle oppilaille tutuimmista, helpoista lauluista. Harjoitellaan mikrofonin käyttöä.

Kurssi 2 Lauluja tulkitsemaan

Jatketaan ensimmäisen kurssin sisältöjen mukaisesti. Lisäksi kokeillaan moniäänistä laulua ja tutustutaan laulun tulkitsemisen moniin mahdollisuuksiin kuten dynamiikkaan, tempoon ja fraseeraukseen. Harjoitellaan ottamaan vastaan palautetta omasta laulusta.

**Matalan kynnyksen sporttikurssi**

Kurssi 1 Et harrasta säännöllisesti liikuntaa. Et välttämättä jaksa juosta 100 metriä, mutta haluisit jaksaa – olet tällöin juuri oikea henkilö kurssille. Tällä kurssilla saat vinkit arjessa jaksamiseen ja hyvinvointiin. Kurssilla tehdään monipuolisia harjoitteita kehoa rasittaen ja mieltä huoltaen.

Kurssi 2 Syvennämme opittuja asioita ja jatkamme 1.kurssin teemalla.

**Meidän juttu**

Meidän juttu on mediataitokurssi, jolla kirjoitetaan lehtijuttuja. Jutut julkaistaan netissä Sanomalehtien liiton tuottamassa verkkolehdessä. Kurssilla opiskellaan erilaisten juttutyyppien tekoa ja tiedonhakutaitoja sekä käsitellään sananvapautta, mediakriittisyyttä, vaikuttamista ja toimittajan työn pelisääntöjä. Mahdollisuuksien mukaan tehdään yhteistyötä paikallislehden kanssa.

Kurssi 1 Tutustuminen Meidän juttu –verkkoympäristöön
Erilaisten lehtijuttujen kirjoittaminen ja julkaiseminen
Mahdollinen toimittajavierailu

Kurssi 2 Syvennetään kurssin 1 asioita

**Teknologia**

Kurssi 1 Koodaus ja robotiikka
Rakennetaan ja koodataan vex-robotteja
Rakentelu ja koodaus Micro:bit-oppimisympäristössä

Kurssi 2 Elektroniikka ja 3D
Elektroniikan perusteet ja rakentelu
3D-suunnitteluohjelmien perusteet ja 3D-tulostus

**Tietotekniikan perusteet**

Kurssi 1 Käydään läpi tietotekniikan alkeita ja perusasioita eri aihealueilta sekä tutustutaan internetin hyödyntämiseen. Harjoitellaan vähän tekstinkäsittelyä, esitysten tekemistä, taulukkolaskentaa ja kuvankäsittelyä.

Kurssi 2 Käydään läpi ja kerrataan edellä esitettyjä asioita.

**Sisustuskurssi**

Kurssi 1 Perustietoa sisustamisesta (mm. kalusteiden sijoittelua, värien valintaa, valaistusta, pintamateriaaleja ja sisustustekstiilejä) Sisustussuunnitelman tekeminen

Kurssi 2 Sisustustekstiilin suunnittelu ja valmistaminen johonkin tiettyyn tilaan (tekniikka vapaa)

**Syödään yhdessä**

Kurssi 1 Valmistetaan maistuvia ja maukkaita satokauden arkiruokia ja herkkuja. Leivotaan erilaisia pikkulämpimiä ja suolaisia. Toteutetaan oppilaiden ateriasuunnitelmia.

Kurssi 2 Suunnitellaan ja toteutetaan erilaisia juhlia vuodenajan mukaan ja ruokateemoja, esim. tupaantuliaiset, lastenkutsut, elokuvailta kavereiden kanssa, nyyttikestit. Harjoitellaan kaunista kattausta.

**Kuvien mediamix**

Kurssi 1 Katsellaan, tutkitaan ja tulkitaan kuvia ja kuvallisuutta, ja perinteisiä tekniikoilla ja/tai digitekniikalla tehdään kuvia ryhmän mahdollisuudet ja toiveet huomioiden ja ajankohtaa myötäillen.

Kurssi 2 Jatketaan edellisen kurssin tapaan uusilla tehtävillä.

Joka palkista tehdään yksi valinta ja kaksi varavalintaa.

Mikään valinnaisaine ei ole edellytys jatko-opinnoille.

Kotitalouden valinnaisaineista voi toteutua vain toinen.

Valinnaisaine ei toteudu, jos sitä ei valita riittävästi. Silloin otetaan huomioon varavalinnat.

Ryhmien muodostamisen jälkeen valintoja ei enää vaihdeta.

1. Palkki TAITO- JA TAIDEAINEIDEN VALINNAISET (2 VVT) 8. JA 9. LUOKALLE

|  |  |
| --- | --- |
| kotitalous |  |
| kuvataide |  |
| käsityö |  |
| musiikki |  |

1. Palkki KAHDEN VUOSIVIIKKOTUNNIN VALINNAISAINEET 8. JA 9. LUOKALLE

|  |  |
| --- | --- |
| B2-kieli ranska |  |
| B2-kieli saksa |  |
| bändi- ja laulukurssi |  |
| kuvismix |  |
| liikunta |  |
| luontokurssi |  |
| palloilu |  |
| taloustaito |  |
| tekninen työ |  |
| tekstiilityö |  |
| tietotekniikka |  |

1. Palkki KAHDEN VUOSIVIIKKOTUNNIN VALINNAISAINEET 8. LUOKALLE

|  |  |
| --- | --- |
| kuntoliikunta |  |
| kuvien mediamix |  |
| laulukurssi/tunteiden ilmaiseminen äänillä |  |
| matalan kynnyksen sporttikurssi |  |
| meidän juttu |  |
| teknologia |  |
| tietotekniikan perusteet |  |
| sisustuskurssi |  |
| syödään yhdessä |  |